אנחנו הולכים מחובקים יחדיו ברחוב, מאושרים עד השמיים, מלטפים, מנשקים, אוהבים - תמיד מחזיקים ידיים. מדי פעם עוצרים לרגע להתבונן על משהו בחלון ראווה, ואני עדיין מחזיק אותך קרוב אלי, בלב מלא גאווה. אני אוהב אותך והפעם אני גם מרגיש נאהב בחזרה, מעולם לא ידעתי שאפשר לחוש כך את כוחה של האהבה. אנשים מביטים עלינו עוברים, מתלחששים ומצביעים, אבל אנחנו לא שמים לב - אחד לשני בעיניים ובנשמה טובעים. הנשמה שלך מאירה לי את החיים, המגע שלך מגע ידי מלאכים -  מהיום שבו פגשתי אותך, שינית לי את כל השקפת החיים. העולם הוא כבר לא מקום קר, אכזרי, מלא בדעות קדומות, אלא מקום ללא רדיפות, היכן שכולם יכולים לחיות. אני אוהב אותך, ואני לא מתבייש לצעוק את זה בראש חוצות, כשאוהבים, הולכים עם זה עד הסוף, ללא התחשבות בתוצאות, ורק האנשים מביטים עלינו עוברים, מתלחששים ומצביעים, לא מבינים מה עושים הם ביחד - שני הגברים...